
‘దేశ భాషలందు తెలుగు లెస్స’ అన్నారు శ్రీకృష్ణ దేవరాయలు. నేడు తెలుగు రాష్ర్టాల్లో తెలుగు భాషకు సముచిత గౌరవం లభించడం లేదు. మనవారికి మన భాషలో మాట్లాడటం నామోషి. తమ పిల్లలను అత్యధిక ఫీజులు వసూలు చేసే ఆంగ్ల పాఠశాలలో చేర్చేందుకే ఎక్కువ మంది తల్లిదండ్రులు ప్రాధాన్యం ఇస్తున్నారు. తెలుగు మీడియం అంటేనే చిన్నచూపు.తెలుగు పద్యాల కంటే ఆంగ్ల పదాలపైనే వ్యామోహం పెరిగింది. అభివృద్ధికి ఆంగ్ల భాష చిహ్నమనే ధోరణితో అందమైన తెలుగు భాషకు తెగులు పట్టించి కురూపిలా చూస్తున్నారు. ఆది గురువైన మాతృమూర్తిని ‘అమ్మా’ అని పిలవడం అనాగరికమై ‘మమ్మీ’ అనే రోజులు దాపురించాయి.కన్నతల్లి జన్మభూమి మాతృభాషలను మరవకూడదని మన భారతీయ సంస్కృతి బోధిస్తున్నది. ప్రపంచీకరణ నేపథ్యంలో పాశ్చాత్య సంస్కృతి మన వేష భాష ఆచార వ్యవహారలన్నింటిపై విష ప్రభావం చూపిస్తూనే ఉన్నది. దానిని నివారించకుంటే సమీప భవిష్యత్తులో మన తెలుగు భాష అంతరించే ప్రమాదం లేకపోలేదు.తెలుగు భాషను ప్రాథమిక స్థాయి వరకు బోధించేలా ప్రభుత్వం నిర్బంధంగా అమలుపరచాలి. గ్రామ సచివాలయం నుంచి రాష్ట్ర సచివాలయం వరకు ప్రతి ప్రభుత్వ కార్యాలయంలో తెలుగు భాష మాత్రమే ఉపయోగించాలి. అధికార భాషా కమిటీలో రాజకీయ జోక్యం ఉండకుండా స్వయం ప్రతిపత్తి కల్పించాలి. విద్యాలయాల్లో తెలుగు మాధ్యంలో విద్యనభ్యసించే విద్యార్థులకు ప్రోత్సాహకాలు అందించాలి. ప్రసారమాధ్యమాల్లో తెలుగును అధికంగా ఉపయోగించే విధంగా ప్రభుత్వం కృషి చేయాలి. మారుతున్న సాంకేతికతకు అనుగుణంగా తెలుగును తీర్చిదిద్దేలా సరళతరం చేయాలి. దర్శక నిర్మాతలు తమ చిత్రాల పేర్లకు తెలుగును మాత్రమే వాడాలి. దూరదర్శన్ ప్రసారాల్లో వ్యాఖ్యానం తెలుగును గౌరవించేలా ఉండాలి. రచనా వ్యాసంగంలో తెలుగును వెలిగిస్తున్న కవులు రచయితలను ప్రోత్సహించి నవతరానికి ఉత్తమ సాహిత్యాన్ని అందించాలి. ప్రపంచ దేశాల అధినేతలు సైతం తమ భాషకు అధిక ప్రాధాన్యం ఇస్తున్నారు. పొరుగు రాష్ర్టాలు కర్ణాటక, తమిళనాడులు తమ భాషల కోసం చేస్తున్న కృషి చెప్పుకోతగ్గది. తెలుగువారిగా మన భాషను ఉభయ రాష్ర్టాల ప్రజలే రక్షించుకోవాలి. విద్యా, ఉద్యోగ, వ్యాపార రీత్యా మనం ఏ భాష నేర్చుకున్నా మన ఆత్మీయులు ఎదురైనప్పుడు తెలుగులో పలకరించుకోవాలి. మన భాషపై సంపూర్ణ అవగాహన ఉంటేనే మిగతా భాషలపై పట్టు సాధించే అవకాశం ఉన్నది.బైతి దుర్గయ్య, రామునిపట్ల, సిద్ధిపేట జిల్లా

‘desha bhashalandu telugu lessa’ annaru srikrishna devarayalu. nedu telugu rashrtallo telugu bhashaku samuchita gowravam labhinchadam ledu. manavaariki mana bhashalo matladatam namoshi. tama pillalanu atyadhika feejulu vasulu chese aangla paatasaalalo cherchenduke ekkuva mandi tallidandrulu praadhaanyam istunnaru. telugu meedium antene chinnachuupu.telugu padyaala kante aangla padaalapaine vyaamoham perigindi. abhivruddhiki aangla bhasha chihnamane dhoranitho andamaina telugu bhashaku tegulu pattinchi kurupila chustunnaru. aadi guruvaina maatrumuurtini ‘amma’ ani pilavadam anagarikamai ‘mammi’ ane rojulu daapurinchaayi.kannatalli janmabhoomi maatrubhaashalanu maravakudadani mana bhaarateeya samskruti bodhistunnadi. prapancheekarana nepathyamlo paaschaatya samskruti mana vesha bhasha aachaara vyavahaaralannintipai visha prabhaavam chuupistuunae unnadi. daanini nivaarinchakunte sameepa bhavishyattulo mana telugu bhasha antarinche pramaadam lekapoledu.telugu bhashanu praathamika sthaayi varaku bodhinchela prabhutvam nirbandhamgaa amaluparachaali. grama sachivalayam nunchi rashtra sachivalayam varaku prati prabhutva kaaryaalayamlo telugu bhasha matrame upayoginchaali. adhikara bhasha kamiteelo rajakeeya jokyam undakunda swayam pratipatti kalpinchaali. vidyaalayaallo telugu maadhyamlo vidyanabhyasinche vidyaarthulaku prothsaahakaalu andinchaali. prasaaramaadhyamaallo telugunu adhikamgaa upayoginche vidhamgaa prabhutvam krushi cheyali. maarutunna saanketikataku anugunamgaa telugunu teerchididdela saralataram cheyali. darsaka nirmaatalu tama chitraala paerlaku telugunu matrame vaadaali. dooradarsan prasaaraallo vyaakhyaanam telugunu gowravinchela undaali. rachana vyaasangamlo telugunu veligistunna kavulu rachayitalanu prothsahinchi navataraaniki uttama saahityaanni andinchaali. prapancha deshaala adhinetalu saitam tama bhashaku adhika praadhaanyam istunnaru. porugu rashrtalu karnaataka, tamilanaadulu tama bhashala kosam chestunna krushi cheppukotaggadi. teluguvaarigaa mana bhashanu ubhaya rashrtala prajale rakshinchukovali. vidya, udyoga, vyapara reetya manam e bhasha nerchukunna mana aatmeeyulu edurainappudu telugulo palakarinchukovali. mana bhashapai sampuurna avagaahana untene migata bhashalapai pattu saadhinche avakaasam unnadi.baiti durgayya, ramunipatla, siddhipeta jilla